**Óraterv**

Szitakötő 66. szám

Búth Emília: *Bla-bla*

Ráhangolódás:

1. Milyen színű virágokat ismersz? Sorold fel a színneveket, árnyalatokat, majd állítsd őket sorrendbe (világostól sötétig), majd állítsd párhuzamba a színskála színeivel (vörös, narancs, sárga, zöld, kék, indigo, ibolya)
2. Színesceruzával, vízfestékkel, temperával fesd meg a megnevezett színeket!
3. Utánozd a virágok mozgását!
4. Találd ki, mit mondhat(hat) egy virág magáról!

Jelentésteremtés:

1. Olvasd el a babarózsa, szarkaláb és liliomról szóló ismeretközlő szöveget, majd rajzold le azokat, színezd ki! (L. lent.)
2. Olvassuk el a verset!
3. Kérdéssor:   
   - Ismered a konkolyt, loncot? Megmutatom, beazonosítjuk a „lila konkolyt” és „lonc-szőke” színt.)  
   - Miről/ kiről olvastál? Készíts leltárt!  
   - Fejtsük meg, ki ő! Mit tudtunk meg a külsejéről (szeme, haja, arca, testalkata, járása)?  
   - Mi nem ennyire nyilvánvaló? Szerinted mennyi az életkora? Mi lehet az életcélja? Honnan származik szerinted? Mit beszélhet?  
   - Ha ennyi mindent tudunk róla, ki/ mi lehet?
4. Készíts leíró fogalmazást erről a „lényről”!

Reflektálás:

Rajzold le a versben olvasott „lényt”!

Melléklet:

**Babarózsa** (Prunus triloba Multiplex) szép tavaszi díszcserje, amely telt, rózsaszín virágait április végén - május elején hozza tömötten, vesszőinek teljes hosszában. Kínából származik ez a rózsafélék (Rosaceae) családjába tartozó, lombhullató cserje (Prunus triloba. A lombfakadás kezdete idején bomlanak ki a halvány rózsaszínű, rozettás virágok, amelyek azonban túl meleg időben hamar elvesztik üdeségüket. Noha a babarózsa elsősorban a tavasz folyamán díszít, ovális, gyakran háromkaréjú levelei az ősz folyamán időnként sárgára színeződnek, mielőtt lehullanának. Másik neve szilvarózsa, ami a szilva nemzetségbe tartozására utal. A babarózsa közepes termetű, kb. 1,5-2m magas, elég terebélyes cserje, melynek vesszői kezdetben felfelé törnek, később azonban ívesen meghajlanak. Bejáratok, lépcsők mellett, napsütötte fal előtt, vagy a kert egy kiemelt pontjára ültetve mutatkozik meg igazi pompája.

A természetes hatású kertek elmaradhatatlan növénye a szarkaláb, legyen szó, akár a kerti szarkalábról, akár az évelő szarkalábnak is nevezett sarkantyúfűről. Magas termetükkel és színpompás virágaikkal szinte vonzzák a tekintet. A kerti szarkaláb (Consolida ajacis) Eurázsia területéről származik, egynyári növény. A boglárkafélék családjába tartozik, kb. 70-80 cm magasra nő meg, nagyon mutatós virág. Fontos megemlíteni, hogy mérgező virág. Osztott zöld levelei, és laza fürtöket alkotó virágzata van. Virágai fehér, lila, kék és rózsaszín árnyalatúak, június környékén nyílnak.

(https://www.botanikaland.hu/prunus-triloba/babarozsa/)

A delphinium, más néven **szarkaláb**, évszázadok óta különleges helyet foglal el a kertekben és a virágkötészetben. A szarkaláb származási helye a Földközi-tenger térsége és az eurázsiai hegyvidékek, ahol a virág természetes körülmények között is megtalálható. A név a görög “delphis” szóból ered, amely delfint jelent, ugyanis a virág fürtös virágzata a delfin hátára emlékezteti az embereket. Különféle színekben pompázik, a gyöngyös fehértől a mélykékig, de előfordul lila, rózsaszín és sárga árnyalatban is. Számos fajtája létezik, amelyek közül a legismertebb a Delphinium elatum, melyet színes és látványos virágzata miatt kedvelnek a kertészek.   
A keleti szarkaláb 20-80 cm magas, egyéves, lágyszárú. Gyökérzete erős karógyökér, Szára sűrűn szőrös, egyenes vagy elágazó, ágai felállók. Váltakozó állású levelei 2-3-szor osztottak, szeletei keskeny fonalszerűek, mintegy 2 mm szélesek. Nagy, kékeslilás, zigomorf virágai 30 cm-es fürtöt alkotnak. Öt csészelevele bíborszínű, hirtelen nyelecskeszerű körömbe keskenyednek, hosszuk 1-7 cm. Egy sziromlevél csövet alkot, a többi visszafejlődött. A felső csészelevél max. 1 cm hosszú sarkantyút fejleszt. A szarkaláb szimbolikája és hagyománya gazdag és változatos. A virág régóta a szeretet, a bátorság, a nyitottság és az érzelmi kötődés szimbóluma. A görög mitológiában a delphinium Apollónak, a fény, a jóslás és a gyógyítás istenének volt szentelve. A rómaiaknál a szarkaláb a hűség és a barátság virága volt, és gyakran ajándékozták szeretteiknek és barátaiknak.

(https://www.agraroldal.hu/evelo-szarkalab-zeni.html)

A **liliom**ok valóban fenséges virágok, amelyek minden kert szépségét megragadják. A liliomok gyönyörű virágaikkal és csábító illatukkal a legnépszerűbb és legkedveltebb virágok közé tartoznak világszerte. A liliomok a Lilium nemzetségbe tartoznak, és a Liliaceae családba tartoznak. A liliomoknak több mint 100 faja létezik. A liliomok nagy, mutatós virágaikról híresek. A virágok mérete a fajtától függően néhány centimétertől több mint egy láb átmérőjűig terjedhet. A liliomok szirmai a legkülönbözőbb színekben pompáznak, többek között a fehér, sárga, narancssárga, rózsaszín, piros és lila árnyalataiban. Egyes liliomok szirmain magával ragadó pöttyök vagy kontrasztos jegyek is vannak.

A liliomok egyik legcsábítóbb tulajdonsága a varázslatos illatuk. Számos liliomfajta édes, hosszan tartó illatot áraszt, amely betölti a levegőt, és eleganciát kölcsönöz bármely kertnek vagy virágkompozíciónak. Az illat intenzitása a különböző liliomfajtáknál eltérő lehet.

Az Ázsiai ‘Pixie’ egy évelő törpe liliomhibrid, amely teljes napsütésben érzi jól magát, és nagyon nagy rózsaszín, narancssárga vagy sárga virágai vannak. Ennek a kis ázsiai liliomhibridnek a szára nem nő magasabbra 45 cm-nél (18″), és a felfelé irányuló virágok május vége és június eleje között virágoznak.

(<https://kertszepites.com/liliom-fajtak/>)

Összeállította: Damó Beáta, Kézdivásárhely, Petőfi Sándor Általános Iskola